นายกรัฐมนตรี ออกเดินทางไปเข้าร่วมการประชุมสุดยอดอาเซียน-สาธารณรัฐเกาหลี สมัยพิเศษ ครั้งที่ 3
นายกรัฐมนตรี ออกเดินทางไปเข้าร่วมการประชุมสุดยอดอาเซียน-สาธารณรัฐเกาหลี สมัยพิเศษ ครั้งที่ 3 และการประชุมผู้นำกรอบความร่วมมือลุ่มน้ำโขง-สาธารณรัฐเกาหลี ครั้งที่ 1 แล้วพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา และคณะ เดินทางออกจากท่าอากาศยานกองบิน 6 กรุงเทพมหานคร เพื่อเข้าร่วมการประชุมสุดยอดอาเซียน-สาธารณรัฐเกาหลี สมัยพิเศษ ครั้งที่ 3 (2019 ASEAN-ROK Commemorative Summit) และการประชุมผู้นำกรอบความร่วมมือลุ่มน้ำโขง-สาธารณรัฐเกาหลี ครั้งที่ 1 (1st Mekong-ROK Summit) ระหว่างวันที่ 24 - 27 พฤศจิกายน 2562 ณ นครปูซาน สาธารณรัฐเกาหลี โดยก่อนเดินทางนายกรัฐมนตรี ได้ยิ้มและพยักหน้า หลังถูกถามว่าเห็นผลซุปเปอร์โพล ที่ชื่นชมนายกรัฐมนตรี ว่า มือสะอาด ไม่ด่างพร้อย - มีบารมี คุมผู้มีอิทธิพลได้และยังชื่นชมนายสนธิรัตน์ สนธิจิรวงศ์ รัฐมนตรีว่าการกระทรวงพลังงาน ว่า บริหารเก่งและเชี่ยวชาญธุรกิจ รวมถึงไม่ตอบว่าการเดินทางไปร่วมประชุมที่เกาหลีในครั้งนี้ ได้สั่งการอะไรเพิ่มเติมหรือไม่ขณะที่ นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า นายกรัฐมนตรี ได้ขอบคุณ ถือเป็นความร่วมมือของทุกภาคส่วน โดยรัฐบาลจะทำงานเพื่อชาติ ศาสนา และพระมหากษัตริย์ รวมถึงประชาชนต่อไป